Vermiste pa se lyk in hotel gevind | Maroela Media
Hannes Craemer. Foto: Facebook
Maj. Thulani Zwane, woordvoerder van die polisie, het gesê Hannes Craemer (28) se liggaam is Donderdag deur hotelpersoneel in een van die kamers gevind. Hy is in die kop geskiet. Hy is op 30 November as vermis aangemeld, nadat hy vir die laaste keer deur sy kollegas by die werk gesien is.
Volgens Zwane het 'n 43-jarige man op Maandag, 30 November, by die hotel ingeboek vir twee aande. "Hy is later by die hotel weg en het saam met Craemer teruggekeer. Die twee mans is na die hotelkamer. Die man is omstreeks 19:30 weer uit en het nie weer teruggekeer nie. Craemer het nie weer uitgekom nie en daar was 'n moenie-steur-nie-kennisgewing op die deur," het hy gesê.
Teen Donderdag het hotelpersoneel onraad vermoed omdat Craemer nog steeds nie uitgekom het nie en die hotelgas ook nie weer teruggekeer het nie. Hulle het ingegaan en Craemer se liggaam gekry.
"Ons is nou op soek na die 43-jarige verdagte wat daardie dag saam met Craemer was. Hulle was na bewering sakevennote," het Zwane gesê. "Sy identiteit is aan die ondersoekspan bekend en die polisie is steeds op sy spoor. 'n Saak van moord word ondersoek."
Ai daar gaan geen dag verby sonder om berig te lees van MOORD nie. Hoop ek mag dit sê………"Ek [email protected] sommer"
Bianca, kom by asb.
Hartseer….dis my vriendin se boetie…ons het so gebid en hoop hy's oky. Maar sy lewe is van hom gesteel en sy familie is van hulle geliefde beroof!!! Ons kan net vir hulle bid!!! Dis ñ moeilike ding en ñ moeilike tyd! Hulle het ons gebede nodig!!! Blessings!!!
Ja ekt ook die berig vanoggend in die Tzaneen koerantjie gelees. Al die omstandighede stem ooreen.
Die man was my nefie en n bja goeie man. Ek wens hulle kry die vark wat n wonderlike mens , goeie pa en man weg geneem het